Η γαλλική υποψηφιότητα ξεκίνησε ως ιδέα στις 21 Ιουλίου 1983. Ο πρόεδρος της Γαλλικής Ομοσπονδίας Ποδοσφαίρου (FFF) Φερνάν Σαστρ μετέφερε στην FIFA την πρόθεση της Γαλλίας να διοργανώσει και πάλι το Παγκόσμιο Κύπελλο Ποδοσφαίρου το 1990 αφού είχε ήδη φιλοξενήσει την έκδοση του 1938. Εφόσον η Ιταλική Ομοσπονδία Ποδοσφαίρου κατέθετε επίσης υποψηφιότητα για την ανάληψη της διοργάνωσης του Παγκοσμίου Κυπέλλου του 1990, η Γαλλική Ομοσπονδία είχε προβλέψει να μεταθέσει την υποψηφιότητά της για την έκδοση του 1998. Καθώς, τελικά, η Ιταλία κατέθεσε την υποψηφιότητά της, η Γαλλία αποσύρθηκε από την διαδικασία ανάθεσης της διοργάνωσης για το 1990. Το Νοέμβριο του 1986, ο νέος πρόεδρος της FFF, Ζαν Φουρνέ-Φαγιάρ, ανακοίνωσε « έτοιμος να ετοιμάσει φάκελο υποψηφιότητας » για την έκδοση του 1998 του Παγκοσμίου Κυπέλλου. Ο Πρόεδρος της Δημοκρατίας, Φρανσουά Μιτεράν κατέστησε επίσημη την γαλλική υποψηφιότητα στις 26 Ιανουαρίου 1989 μέσω τηλεγραφήματος στην FIFA. Εκείνη την χρονιά, μια επιτροπή υποψηφιότητας δημιουργήθηκε από την Γαλλική Ομοσπονδία Ποδοσφαίρου. Το slogan της γαλλικής υποψηφιότητας ήταν « All of France wants the World Cup » (« όλη η Γαλλία θέλει το Παγκόσμιο Κύπελλο »).